CELEX: 31988D0267
Language: el
Date: 1988-04-13 00:00:00
Title: 88/267/ΕΟΚ: Απόφαση της Επιτροπής της 13ης Απριλίου 1988 για τον καθορισμό του μεσοδιαστήματος μεταξύ των ορολογικών ελέγχων που αφορούν την βρουκέλλωση σε ορισμένες περιοχές του Ηνωμένου Βασιλείου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31988D0267

88/267/ΕΟΚ: Απόφαση της Επιτροπής της 13ης Απριλίου 1988 για τον καθορισμό του μεσοδιαστήματος μεταξύ των ορολογικών ελέγχων που αφορούν την βρουκέλλωση σε ορισμένες περιοχές του Ηνωμένου Βασιλείου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 107 της 28/04/1988 σ. 0051 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Απριλίου 1988  για τον καθορισμό του μεσοδιαστήματος μεταξύ των ορολογικών ελέγχων που αφορούν την βρουκέλλωση σε ορισμένες περιοχές του Ηνωμένου Βασιλείου  (Το κείμενο στην αγγλική γλώσσα είναι το μόνο αυθεντικό)  (88/267/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 87/489/ΕΟΚ (2), και ιδίως το άρθρο 3 παράγραφος 13 τρίτο εδάφιο,  Εκτιμώντας:  ότι, σύμφωνα με το άρθρο 3 παράγραφος 13 τρίτο εδάφιο της οδηγίας 64/432/ΕΟΚ, μπορεί να αποφασιστεί ότι οι διατάξεις του παραρτήματος Α σημείο ΙΙ Α 1 γ) iii) της εν λόγω οδηγίας μπορούν να εφαρμοστούν σε τμήμα κράτους μέλους που περιλαμβάνει πολλές παρακείμενες περιοχές·  ότι το εν λόγω παράρτημα Α σημείο ΙΙ Α 1 γ) iii) προβλέπει ότι μπορούν να επιτραπούν παρεκκλίσεις από τις απαιτήσεις που καθορίζονται στο σημείο ii) σχετικά με τους ετήσιους ελέγχους, από τους οποίους διαπιστώνεται ότι δεν υπάρχει βρουκέλλωση σε κράτος μέλος όταν τουλάχιστον το 99,8 % του βοείου ζωικού κεφαλαίου έχει αναγνωρισθεί ότι είναι επισήμως απαλλαγμένο για τέσσερα τουλάχιστον έτη και ότι, στην περίπτωση αυτή, το μεσοδιάστημα μεταξύ των ελέγχων μπορεί να επεκταθεί σε δύο έτη· ότι οι έλεγχοι πρέπει να διεξάγονται με τη βοήθεια ενός από τα ορολογικά τεστ που αναφέρονται στο εν λόγω σημείο ii)·  ότι το Ηνωμένο Βασίλειο, όσον αφορά τη Βόρεια Ιρλανδία, τηρεί τους όρους αυτούς και ότι, στην περίπτωση αυτή, είναι σκόπιμο να επεκταθεί το μεσοδιάστημα μεταξύ των ελέγχων σε δύο έτη·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Στη Βόρεια Ιρλανδία, το μεσοδιάστημα μεταξύ των ελέγχων που αναφέρεται στο παράρτημα Α σημείο ΙΙ Α 1 γ) ii) της οδηγίας 64/432/ΕΟΚ επεκτείνεται σε δύο έτη.  2. Οι έλεγχοι πρέπει να διεξάγονται με τη βοήθεια ενός από τα ορολογικά τεστ που απαριθμούνται στις διατάξεις της παραγράφου 1.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 13 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 280 της 3. 10. 1987, σ. 28.